text: Regionsrådsstemmer må vente på optælling
  19 november 2013 kl. 22.05
  Regionsrådsstemmerne kommer i anden række, når der skal optælles stemmer, så de regionale politikere må væbne sig med tålmodighed.
  Da der i dag er stemt til både kommunal- og regionrådsvalg på stemmestederne, er det byrådsstemmerne, der skal tælles op først.
  Det betyder, at der nok først er afklaring på regionrådsvalget efter midnat.
  Der er over 900.000 stemmeberettigede til regionsrådet til Region Syddanmark, der dækker både Syd- og Sønderjylland plus Fyn.
  Det samme gælder for Region Midtjylland, der har Hedensted og Horsens kommune med fra TV Syds sendeområde.
  